 Ìdí ti kò tẹ àwọn obìnrin lọrùn ń jẹ ki iṣẹ abẹ rán wọn sọrun. Àjọ àwọn oniṣegun fun iṣẹ abẹ atunṣe agọ ara nilẹ Gẹẹsi, British Association of Aesthetic Plastic Surgeons Baaps ti fi ikede sita pẹ ki awọn obinrin ṣọra fun iṣẹ abẹ ikebe nla nitori pe o léwu pupọ. Wọn ke gbajare yii lẹyin iku ọmọbinrin ilẹ Gẹẹsi kan to lọ ṣe iṣe abẹ naa to si gabẹ re ọrun aremabọ. Oúnjẹ ibìkan jẹ èèwọ ibòmíì ni ọrọ ọmú ńlá Awọn gbajugbaja ilumọọka adanilaraya ni wọn saaba n ṣee ti o fi n di itẹwọgba kaakiri agbaye bayii. Losu kẹjọ ni Leah Cambridge to jẹ ọmọ Turkey doloogbe lataari iṣẹ abẹ idi ni eyi to dẹmi ọmọ ọdun mọkandinlọgbọn naa legbodo. Àwa obìnrin tó ń lépa afòjúsùn máa n ba ọkùnrin lẹrù ni -Toyin Lawani Orilẹ-ede Brazil lo ti lọ ṣe iṣe abẹ naa ni eyi ti àwọn dokita gba imọran pe ki wọn ṣọra fún iṣẹ abẹ lọwọ awọn ti kò koju oṣuwọn tó. Ìṣẹ abẹ ikebe nla ti Brazil BBL jẹ ọkan lara awọn ọna ti awọn obinrin fi n ṣafikun ẹwa ẹya ara paapaa idi wọn ko lè tobi sii. Ọmọ ilẹ Gẹẹsi gbẹmi mi torí pé o fẹ ki ìdí òun tóbi síi Baaps ṣalaye fun Victoria Derbyshire ti BBC pe o keere tan, ẹni kan ninu ẹgbẹrun mẹta lo n ku lagbaye lataari nkan to n tẹyin iṣẹ abẹ naa jade. Iwadii BBC fihan pé ọmọbinrin Gẹẹsi mii ku latari iṣẹ abẹ naa. Victoria Derbyshire tún ṣe ìwàdìí pé obìnrin ilẹ gẹẹsì mii tó ku díẹ kó tó ọmọ ọgbọn ọdún naa tun ku ni eyi ti ìwádìí sì ń lọ lọwọ lórí ohun tó ṣokùnfà ikú rẹ. Obinrin jẹ amuludun Gerard Lambe. to jẹ oniṣegun oyinbo lori atunṣe ẹwà sọ pe ohun ni iṣẹ abẹ to lewu jú, nítorí àwọn àbẹrẹ tí wọn máà ń lò lati fa ọrá sí inú iṣan tó wà nínú ìkébè a máa rìnrìn àjò lọ sí inú ọkàn tàbí inú ọpọlọ. Obinrin ilẹ Gẹẹsi kan ni oun ṣe iṣẹ abẹ toun ni Turkey lọdun meji sẹyin nitori pe, o dinwo ni Turkey daadaa. O ni iṣẹju mẹwaa ṣaaju iṣẹ abẹ naa loun to foju kan dokita to fẹ ṣee fun oun ati pe, oun ṣaisan lẹyin ti oun ṣee tan ki oun to pada lọ si UK fun itọju to peye. Ms Palmer-Hughes ni o le ni idaji awọn onibara oun ti wọn ti ṣe iṣẹ abẹ ikebe nla yii ni orilẹ-ede bii Turkey, Hungary, Belgium ati Spain. Ìdí ti kò tẹ àwọn obìnrin lọrùn ń jẹ ki iṣẹ abẹ rán wọn sọrun. : Obìnrin míràn gbẹmi mi torí pé o fẹ ki ìdí òun tóbi síi 